וילפריד בוני

וילפריד גואמיאנד בוני (בצרפתית: Wilfried Guemiand Bony; נולד ב-10 בדצמבר 1988) הוא כדורגלן מחוף השנהב המשחק בעמדת החלוץ בניימכן ובנבחרת חוף השנהב. בוני נולד בבינגר-ויל שבחוף השנהב. בגיל צעיר הוא התחיל לשחק כדורגל ברחובות. בנוסף, בוני לקח חלק בגביעי בתי ספר ובגביעי ערים. בוני שיחק שלוש שנים באקדמיית הנוער סיריל דומורנד מעיר לידתו, בינגר-ויל. בוני החל את הקריירה המקצועית שלו בשנת 2006, בקבוצת איסיאה וואזי מליגת העל של חוף השנהב. בשנת 2007 הגיע בוני לבריטניה, להתרשמות אצל קבוצת הפרמייר ליג ליברפול. בסופו של דבר לא הוצע לבוני חוזה בקבוצה. באוקטובר אותה שנה הצטרף בוני כמושאל לקבוצה הצ'כית ספרטה פראג. באופן מיידי החל בוני לשחק בקבוצת המילואים ספרטה פראג ב'. באותה עונה זכה עם ספרטה פראג ב' באליפות הליגה של בוהמיה, שהיא אחת מתוך שלוש הליגות המרכיבות של הליגה הצ'כית השלישית. בעונה שלאחר מכן נרכש בוני על ידי ספרטה פראג. בעונתו הראשונה בסגל של הקבוצה הראשונה של ספרטה פראג, עונת 2008/2009, הופיע ב-16 משחקי ליגה, בהם הבקיע שלושה שערים. בעונת 2009/2010 סייע לספרטה לזכות באליפות צ'כיה, בכך שהבקיע תשעה שערים ב-29 משחקי ליגה, והיה לאחד השחקנים החשובים בהרכב הקבוצה. במחצית הראשונה של עונת 2010/2011 כבש 17 שערים, בין היתר חמישה שערים בשש הופעות במסגרת שלב הבתים של הליגה האירופית. בינואר 2011 בוני עבר לקבוצת הארדיוויזי ויטסה ארנהם. הוא חתם בקבוצה ההולנדית על חוזה לשלוש וחצי שנים. בוני כבש את שער הבכורה שלו בוויטסה בהופעת הבכורה שלו במדי הקבוצה, ב-20 בפברואר 2011, במשחק הדרבי נגד דה חראפסחאפ, שנגמר בניצחון ויטסה 0–2. בעונת 2011/2012 בוני כבש 13 שערים ב-30 הופעות. בפברואר 2012 האריך את חוזהו בוויטסה עד שנת 2015. בעונה שלאחר מכן, עונת 2012/2013 בוני כבש 31 שערי ליגה ב-30 משחקים, והיה מלך השערים של הליגה ההולנדית לעונה זו. בנוסף, באותה עונה קיבל את פרס השחקן הטוב ביותר בהולנד לשנת 2013. ב-11 ביולי 2013 חתם בוני לסוונסי סיטי, המועדון הוולשי מהפרמייר ליג, ששילמה עבורו 12 מיליון לירות שטרלינג, על חוזה לארבע שנים. הוא ערך את הופעת הבכורה שלו בסוונסי במשחק ההכנה נגד דן האג, שהסתיים בניצחון 0–1 של סוונסי. בוני ערך את הופעת הבכורה שלו בסוונסי במסגרת תחרות רשמית ב-1 באוגוסט 2013, במוקדמות הליגה האירופית, שם ניצחה סוונסי 0–4 את מאלמה, כאשר בוני כבש שני שערים. ה-BBC סימן את בוני כאחת השחקנים החדשים בפרמייר ליג שיש לצפות בו לקראת עונת 2013/2014. ב-17 באוגוסט 2013, במחזור הפתיחה של הפרמייר ליג, בוני כבש בהפסד 1–4 למנצ'סטר יונייטד. בסיכום עונתו הראשונה של בוני בבריטניה, הוא כבש 25 שערים ב-48 משחקים. בעונה זו הוא כבש בכל מפעל בו השתתפה קבוצתו. ב-14 בינואר 2015 חתם בוני במנצ'סטר סיטי, ששילמה תמורת העברתו 30 מיליון פאונד. ב-30 באוגוסט 2016 הושאל בוני לסטוק סיטי לעונה אחת. ב-31 באוגוסט 2017 חזר לסוונסי סיטי וחתם לשנתיים. ב-31 בינואר 2019 הושאל לאל-ערבי מליגת העל הקטרית עד לסוף העונה. ב-29 בינואר 2020, לאחר חצי שנה ללא קבוצה, חתם באל-איתיחאד מליגת העל הסעודית. ב-1 בנובמבר 2020, לאחר 10 חודשים בקבוצה, בוני חתם על הסכם עם אל-איתיחאד בו מוסכם שהשחקן משתחרר מחוזהו, והוא שחקן חופשי. ב-26 בינואר 2022 חזר בוני להולנד וחתם בניימכן. בסוף 2010 בוני ערך את הופעת הבכורה שלו בנבחרת חוף השנהב, כאשר נכנס בדקה ה-80 כמחליף לז'רביניו, בניצחון 0–1 על בורונדי. בוני כבש בניצחון 0–2 על אנגולה, בשלב הבתים של גביע אפריקה לאומות 2012. באותו טורניר אף העפילה נבחרת חוף השנהב לגמר, אך שם הפסידה 7–8 בדו-קרב בעיטות עונשין לזמביה, לאחר 120 דקות משחק ללא שערים. הוא נכלל בסגל נבחרת חוף השנהב למונדיאל 2014. במשחק הראשון של הנבחרת בטורניר נגד יפן, כבש בוני את שער השוויון, בנגיחה, מבישול של סרז' אורייה. באותו המשחק ניצחה חוף השנהב 1-2. במשחק השלישי והאחרון של שלב הבתים שותף בוני כמחליף והבקיע את שער השוויון נגד יוון, אך המשחק הסתיים בהפסד 1–2 ובהדחה של חוף השנהב. מעודכן לתאריך 11 במרץ 2020 ספרטה פראג אליפות צ'כיה: 2009/2010 הסופר קאפ הצ'כי: 2010 מנצ'סטר סיטי גביע הליגה האנגלית: 2015/2016 נבחרת חוף השנהב גביע אפריקה לאומות: 2015 כדורגלן השנה בהולנד: 2012/2013 מלך השערים של הארדיוויזי: 2012/2013 מדיה וקבצים בנושא וילפריד בוני בוויקישיתוף אתר האינטרנט הרשמי של וילפריד בוני (באנגלית ובצרפתית) וילפריד בוני, באתר Transfermarkt וילפריד בוני, באתר Soccerway וילפריד בוני, באתר BDFutbol וילפריד בוני, באתר WorldFootball.net וילפריד בוני, באתר National Football Teams וילפריד בוני, באתר FootballDatabase.eu גיא גלבוע, ‏סולל בוני: היורש הפוטנציאלי של דידייה דרוגבה?, באתר ONE‏, 19 בינואר 2013 שגיב ברעם‏, סולל בוני: הכירו את ווילפריד בוני, החלוץ החדש של סוונסי, באתר וואלה, 15 באוגוסט 2013 Premier League signings to watch for 2013-14 season, באתר BBC Swansea 1 - 4 Man Utd, באתר BBC בוני חתם רשמית בסיטי, פוגבה רומז על היעד הבא, באתר ONE‏, 14 בינואר 2015 העברות בעולם - 31.8: כל ההחתמות מיום הנעילה של חלון ההעברות, באתר וואלה, 3 בספטמבר 2016 העברות: צ'לסי רכשה את דני דרינקווטר ודוידה זפאקוסטה, באתר וואלה, 1 בספטמבר 2017 חלון ההעברות ננעל: בטשואיי הושאל בדקה ה-90, בארסה רכשה את אמרסון, באתר וואלה, 1 בפברואר 2019 ‏העברות: פבלו מארי חתם בארסנל, טיאגו סילבה יעזוב את פ.ס.ז'?, באתר ספורט1, 29 בינואר 2020 מונדיאל 2014: חוף השנהב ניצחה 1:2 את יפן, באתר וואלה, 15 ביוני 2014 יוון עלתה לשמינית הגמר אחרי 1:2 דרמטי מול חוף השנהב, באתר וואלה, 25 ביוני 2014